b'\n_START_ARTICLE_\nAli\xc3\xa0 Moldag\xc3\xbalova\n_START_SECTION_\nInf\xc3\xa0ncia\n_START_PARAGRAPH_\nMoldagulova va n\xc3\xa9ixer el 25 d\'octubre de 1925 a Bulak, un poble de la prov\xc3\xadncia d\'Aktob\xc3\xa9 al Kazakhstan. _NEWLINE_Va perdre els seus pares durant la seva inf\xc3\xa0ncia, motiu pel qual vivia amb el seu oncle a Alma-At\xc3\xa0. Al 1935 es va traslladar a Leningrad on el seu oncle es va inscriure a l\'Acad\xc3\xa8mia Militar de Log\xc3\xadstica i Transport. A la tardor de 1939, l\'oncle va acordar que Ali\xc3\xa0, de 14 anys d\'edat, estudi\xc3\xa9s a l\'internat n\xc3\xbamero 46.\n_START_SECTION_\nParticipaci\xc3\xb3 en la Gran Guerra Patri\xc3\xb2tica\n_START_PARAGRAPH_\nAl juny de 1941, amb l\'inici de la Gran Guerra Patri\xc3\xb2tica, la fam\xc3\xadlia del seu oncle va ser evacuada. No obstant aix\xc3\xb2, Ali\xc3\xa0 va optar per quedar-se a Leningrad._NEWLINE_El 8 de setembre de 1941 es va iniciar el bloqueig de Leningrad. Al mar\xc3\xa7 de 1942, juntament amb la resta de nens de l\'internat, Ali\xc3\xa0 va abandonar l\'assetjat Leningrad, a trav\xc3\xa9s del Llac L\xc3\xa0doga, per anar al poble de Vi\xc3\xa0tskoie, \xc3\xb3blast de Iaroslavl._NEWLINE_Despr\xc3\xa9s de graduar-se a l\'escola secund\xc3\xa0ria Viatka, va rebre una beca per anar a estudiar a l\'Escola d\'Aviaci\xc3\xb3 T\xc3\xa8cnica de  R\xc3\xadbinsk l\'1 d\'octubre de 1942.Despr\xc3\xa9s d\'estudiar-hi durant tres mesos, va sol\xc2\xb7licitar un perm\xc3\xads per unir-se a l\'Ex\xc3\xa8rcit Roig. Al maig de 1943, es va inscriure a l\'Escola Central de Capacitaci\xc3\xb3 per a Dones Franctiradores, en rus: \xd0\xa6\xd0\xb5\xd0\xbd\xd1\x82\xd1\x80\xd0\xb0\xd0\xbb\xd1\x8c\xd0\xbd\xd0\xb0\xd1\x8f \xd0\xb6\xd0\xb5\xd0\xbd\xd1\x81\xd0\xba\xd0\xb0\xd1\x8f \xd1\x88\xd0\xba\xd0\xbe\xd0\xbb\xd0\xb0 \xd1\x81\xd0\xbd\xd0\xb0\xd0\xb9\xd0\xbf\xd0\xb5\xd1\x80\xd1\x81\xd0\xba\xd0\xbe\xd0\xb9 \xd0\xbf\xd0\xbe\xd0\xb4\xd0\xb3\xd0\xbe\xd1\x82\xd0\xbe\xd0\xb2\xd0\xba\xd0\xb8, on va rebre entrenament per a la guerra. Al juliol d\'aquest mateix any, despr\xc3\xa9s de graduar-se i fer el jurament militar, va ser desplegada juntament amb la 54a Brigada de Fusellers, juntament amb les seves amigues del centre d\'entrenament._NEWLINE_En el curs de l\'operaci\xc3\xb3 Leningrad-N\xc3\xb3vgorod a principis de gener de 1944, la 54a Brigada d\'Infanteria va avan\xc3\xa7ar al front a la ciutat de Novossok\xc3\xb3lniki (\xc3\xb3blast de Pskov), on va trencar les defenses enemigues i va avan\xc3\xa7ar cap al nord de la ciutat. Segons les mem\xc3\xb2ries de G. V. Varxsavski, oficial pol\xc3\xadtic del quart batall\xc3\xb3, on la franctiradora Ali\xc3\xa0 Moldag\xc3\xbalova va servir, parts de la brigada van anar al ferrocarril, a l\'estaci\xc3\xb3 de Nasva, on es van trobar amb un intens foc enemic. Despr\xc3\xa9s d\'haver pres posicions durant la nit, els homes de l\'Ex\xc3\xa8rcit Roig van atacar a l\'alba el 14 de gener de 1944. El batall\xc3\xb3, les accions dels quals cobrien els franctiradors, es va encarregar de tallar el ferrocarril Novossok\xc3\xb3lniki-Dno, a prop de l\'estaci\xc3\xb3 de Nasva i d\'apoderar-se del poble de Kazatxikha. Tot i que la primera l\xc3\xadnia de defensa ja s\'havia trencat amb \xc3\xa8xit, l\'atac es va veure rebutjat a causa del fort foc de defensa de l\'enemic. En aquest moment cr\xc3\xadtic, Ali\xc3\xa0 Moldag\xc3\xbalova es va posar dempeus i va cridar: "Germans, soldats, seguiu-me".Aquell dia, Ali\xc3\xa0 va participar en repel\xc2\xb7lir els contraatacs de l\'enemic tres vegades._NEWLINE_El 14 de gener de 1944, durant el combat cos a cos, Moldag\xc3\xbalova va ser afectada per l\'explosi\xc3\xb3 d\'una mina terrestre i lleugerament ferida. Malgrat la ferida, va lluitar contra els combatents enemics fins que va ser ferida de mort i no va poder lluitar.Ali\xc3\xa0 va aconseguir escriure una carta a la seva germana Sapura.El 4 de juny de 1944, Moldag\xc3\xbalova va rebre (p\xc3\xb2stumament) el t\xc3\xadtol d\'Hero\xc3\xafna de la Uni\xc3\xb3 Sovi\xc3\xa8tica i una Orde de Lenin.Fou sebollida en una fossa comuna a Monakovo, \xc3\xb3blast de Pskov.'